પેપલમ સ્ટાઇલએ ખરેખર તો વેસ્ટર્ન સ્ટાઇલ છે, સૌ પ્રથમ બજારમાં પેપલમ ટોપ્સનો ટ્રેન્ડ શરૂ થયો હતો, જેમાં પેપલમ સ્ટાઇલના ટોપ્સ જિન્સ ઉપર મેચ કરીને માનુનીઓ પહેરતી હતી, અલબત્ત હજી આ સ્ટાઇલ પહેરાય જ છે. જ્યારે હવે પેપલમ સ્ટાઇલ એથનીક વેરમાં પણ આવી ગઇ છે. શરૂઆતી સમયમાં જિન્સ, સ્કર્ટ ઉપર પહેરવામાં આવતા પેપલમ ટોપ્સ હવે પેપલમ બ્લાઉઝના ફોર્મમાં આવે છે અને તેને સાડી સાથે અથવા લહંગા સાથે પહેરવામાં આવે છે. આ એથનીક ડિઝાઇન આજકાલ એટલી ફેમસ થઇ રહી છે કે માનુનીઓ હવે લગ્ન પ્રસંગમાં તો પેપલમ બ્લાઉઝ અને લહંગા કે સાડી પહેરે જ છે, સાથે સાથે હવે ઔબ્રાઇડ પણ પોતાના લગ્નના મહેંદી કે રિસેપ્શનના ફંક્શનમાં પેપલમ બ્લાઉઝ સાથે મેચીંગ સાડી અથવા લહંગા પહેરવાનું પસંદ કરતી હોય છે. લગ્નમાં ચાર-પાંચ દિવસના ફંક્શનમાં કંઇક અલગ પહેરવાનો આગ્રહ રાખતી છોકરીઓ માટે આ બેસ્ટ ઓપ્શન બની રહે છે ટ્રેડિશનલ ગુજરાતી વર્ક સાથે સોનમકપૂરે પહેરેલ પેપલમ બ્લાઉઝ એક આકર્ષક લૂક આપે છે.